CELEX: C2004/300/14
Language: sl
Date: 2004-12-04 00:00:00
Title: Sodba Sodišča (veliki senat) z dne 12. oktobra 2004 v zadevi C-222/02 (predlog za sprejem predhodne odločbe Bundesgerichtshof): Peter Paul, Cornelia Sonnen-Lütte, Christel Mörkens proti Zvezni republiki Nemčiji (Kreditne institucije — Sistem zajamčenih vlog — Direktiva 94/19/ES — Direktive 77/780/EGS, 89/299/EGS in 89/646/EGS — Nadzorni ukrepi organa, pristojnega za zaščito vlagateljev — Odgovornost nadzorstvenih organov za izgube, ki so nastale kot posledica slabega nadzora)

4.12.2004   
            
            
               SL
            
            
               Uradni list Evropske unije
            
            
               C 300/7
            
         
      SODBA SODIŠČA
   
   (veliki senat)
   z dne 12. oktobra 2004
   v zadevi C-222/02 (predlog za sprejem predhodne odločbe Bundesgerichtshof): Peter Paul, Cornelia Sonnen-Lütte, Christel Mörkens proti Zvezni republiki Nemčiji (1)
   
   (Kreditne institucije - Sistem zajamčenih vlog - Direktiva 94/19/ES - Direktive 77/780/EGS, 89/299/EGS in 89/646/EGS - Nadzorni ukrepi organa, pristojnega za zaščito vlagateljev - Odgovornost nadzorstvenih organov za izgube, ki so nastale kot posledica slabega nadzora)
   (2004/C 300/14)
   Jezik postopka: nemščina
   V zadevi C-222/02, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Bundesgerichtshof (Nemčija) z dne 16. maja 2002, ki je prispel na Sodišče dne 17. junija 2002, v postopku Peter Paul, Cornelia Sonnen-Lütte, Christel Mörkens proti Zvezni republiki Nemčiji, je Sodišče (veliki senat), v sestavi, V. Skouris, predsednik, P. Jann, C. W. A. Timmermans, A. Rosas, predsedniki senatov, C. Gulmann (poročevalec), J.-P. Puissochet, S. von Bahr in N. Cunha Rodrigues, sodniki, F. Macken in N. Colneric, sodnici, generalna pravobranilka: C. Stix-Hackl, sodni tajnik: M.-F. Contet, glavna administratorka, dne 12. oktobra 2004 razglasilo sodbo, katere izrek se glasi kot sledi:
   
               1.
            
            
               Če je z Direktivo 94/19/ES Evropskega parlamenta in Sveta z dne 30. maja 1994 o sistemih zajamčenih vlog zagotovljeno plačilo odškodnin vlagateljem, člena 3(2-5) te direktive ni mogoče razlagati tako, da nasprotuje nacionalnemu predpisu, skladno s katerim nacionalni organ za nadzor kreditnih institucij izpolnjuje naloge le v javnem interesu, kar po nacionalnem pravu izključuje, da bi lahko posamezniki zahtevali povnitev škode, ki nastane zaradi pomanjkljivega nadzora, ki ga opravlja ta organ.
            
         
               2.
            
            
               Prva direktiva Sveta 77/780/EGS z dne 12. decembra 1977 o usklajevanju zakonov in drugih predpisov o začetku opravljanja in opravljanju dejavnosti kreditnih institucij, Direktiva Sveta 89/299/EGS z dne 17. aprila 1989 o lastnih sredstvih kreditnih institucij, kot tudi Direktiva Sveta 89/646/EGS z dne 15. decembra 1989 o usklajevanju zakonov in drugih predpisov o začetku opravljanja in opravljanju dejavnosti kreditnih institucij in ki spreminja Direktivo 77/780, ne nasprotujejo nacionalnemu predpisu, v skladu s katerim nacionalni organ za nadzor kreditnih institucij izpolnjuje naloge le v javnem interesu, kar po nacionalnem pravu izključuje, da bi lahko posamezniki zahtevali povnitev škode, ki nastane zaradi pomanjkljivega nadzora, ki ga opravlja ta organ.
            
         
      (1)  UL C 202, 24.8.2002.